pythainlp/thai-wiki-dataset-v3 huggingface dataset:
รัฐประหารในประเทศอียิปต์ พ.ศ. 2556

วันที่ 3 กรกฎาคม 2556 จอมพล อับดุล ฟาตะห์ อัล-เซสซี (Abdul Fatah al-Sisi) ถอดประธานาธิบดีมุฮัมมัด มุรซี (Mohamed Morsi) และระงับรัฐธรรมนูญแห่งอียิปต์หลังมีการประท้วงสาธารณะ เหตุการณ์ดังกล่าวเกิดขึ้นหลังการประท้วงสาธารณะขนานใหญ่ในประเทศอียิปต์ทั้งสนับสนุนและต่อต้านมุรซี และมีคำเตือนจากกองทัพให้ประธานาธิบดีสนองตอบข้อเรียกร้องของผู้ประท้วง มิฉะนั้นกองทัพจะดำเนินตามแผนของตน อัล-เซสซีประกาศให้อัดลี มันซูร์ (Adly Mansour) เป็นประธานาธิบดีอียิปต์ชั่วคราว มุรซีถูกกักบริเวณอยู่ในบ้านและมีการจับกุมผู้นำภราดรภาพมุสลิม (Muslim Brotherhood) จากนั้น ได้เกิดการเดินขบวนและการปะทะระหว่างผู้สนับสนุนและผู้คัดค้านรัฐประหารทั่วประเทศอียิปต์
การประท้วงต่อต้านมุรซีเมื่อวันที่ 30 มิถุนายน ตรงกับวันครบรอบหนึ่งปีพิธีเข้ารับตำแหน่งของมุรซี ผู้ประท้วงหลายล้านคนทั่วประเทศออกมาตามท้องถนนและเรียกร้องให้ประธานาธิบดีลาออกทันที สาเหตุรวมถึงการกล่าวหาว่ามุรซีเป็นเผด็จการเพิ่มขึ้นและผลักดันวาระศาสนาอิสลามโดยไม่คำนึงถึงผู้คัดค้านฆราวาสนิยม (secular) การเดินขบวนประท้วง ซึ่งส่วนใหญ่เป็นไปโดยสงบ กลายเป็นรุนแรงเมื่อผู้ประท้วงต่อต้านมุรซีห้าคนถูกสังหารในการปะทะและเหตุยิงกันหลายครั้ง ขณะเดียวกัน ผู้สนับสนุนมุรซีจัดการชุมนุมในนครนาสซ์ (Nasr City) อันเป็นย่านของกรุงไคโร
เช้าวันที่ 1 กรกฎาคม ผู้ประท้วงต่อต้านมุรซีปล้นสะดมสำนักงานใหญ่ประจำชาติของกลุ่มภารดรภาพมุสลิมในกรุงไคโร ผู้ประท้วงขว้างปาวัตถุใส่กระจกและปล้นอาคาร ทั้งขโมยอุปกรณ์สำนักงานและเอกสาร กระทรวงสาธารณสุขและประชากรยืนยันว่ามีผู้เสียชีวิตแปดคนในเหตุปะทะรอบสำนักงานใหญ่ วันที่ 3 กรกฎาคม มือปืนเปิดฉากยิงใส่การชุมนุมสนับสนุนมุรซี เป็นเหตุให้มีผู้เสียชีวิต 16-18 คน และมีผู้ได้รับบาดเจ็บ 200 คน ขณะเดียวกัน ระหว่างที่มีการประท้วงต่อต้านรัฐบาล ก็มีการประท้วงสนับสนุนมุรซีขนาดเล็กกว่าด้วย
สถานการณ์บานปลายเป็นวิกฤตการณ์การเมืองและรัฐธรรมนูญระดับชาติ เมื่อมุรซีปฏิเสธข้อเรียกร้องของกองทัพที่ให้เขาสละอำนาจและกองทัพขู่ว่าจะยึดอำนาจหากนักการเมืองพลเรือนไม่ระงับสถานการณ์ มุรซีกล่าวสุนทรพจน์ท้าทายซึ่งเขาย้ำความชอบธรรมของเขาในฐานะที่เป็นประธานาธิบดีที่ได้รับเลือกตั้งตามระบอบประชาธิปไตยและวิจารณ์กองทัพที่ถือฝ่ายในวิกฤตการณ์นี้ วันที่ 3 กรกฎาคม กองทัพอียิปต์ประกาศยุติการดำรงตำแหน่งประธานาธิบดีของมุรซี ระงับรัฐธรรมนูญ และให้มีการเลือกตั้งประธานาธิบดีใหม่โดยเร็ว กองทัพแต่งตั้งให้อัดลี มันซูร์ ประธานศาลสูงสุด เป็นประธานาธิบดีชั่วคราว และมอบหมายให้เขาตั้งรัฐบาลเปลี่ยนผ่านที่นิยมนักวิชาการ (technocratic) มุรซีถูกกักบริเวณอยู่ในบ้านและผู้นำภราดรภาพมุสลิมถูกจับ  แถลงการณ์ดังกล่าวตามมาด้วยการเดินขบวนและการปะทะระหว่างผู้สนับสนุนและผู้คัดค้านรัฐประหารทั่วประเทศอียิปต์ ฝ่ายแกรนด์ชีคแห่งอัลอัซฮัร (Grand Sheikh of Al Azhar) อะห์มัด มุฮัมมัด อัฏฏ็อยยิบ พระสันตะปาปาทาวาดรอสที่ 2 แห่งศาสนจักรคอปติก เช่นเดียวกับผู้นำฝ่ายค้าน โมฮัมเหม็ด เอลบาราเด ออกแถลงการณ์หลังแถลงการณ์ของกองทัพเช่นกัน
ประชาคมนานาชาติมีปฏิกิริยาต่อเหตุการณ์ปะปนกัน โลกอาหรับส่วนใหญ่สนับสนุนหรือเป็นกลาง ยกเว้นประเทศตูนิเซียอันเป็นจุดเริ่มต้นของอาหรับสปริง รัฐอื่นไม่ประณามก็แสดงความกังวลต่อรัฐประหารดังกล่าว เนื่องจากระเบียบของสหภาพแอฟริกาว่าด้วยการขัดขวางการปกครองด้วยรัฐธรรมนูญโดยรัฐสมาชิก อียิปต์จึงถูกระงับสมาชิกภาพ นอกจากนี้ ยังมีการถกเถียงในสื่อว่าด้วยการอธิบายเหตุการณ์เหล่านี้ การประท้วงสนับสนุนมุรซีดำเนินต่อไปอย่างน้อยถึงวันที่ 21 กรกฎาคม
== อ้างอิง ==
พ.ศ. 2556
รัฐประหาร
ควันบุก

ควันบุก เป็นภูมิภาคในจังหวัดฮัมกยองเหนือและจังหวัดฮัมกยองใต้ ในประเทศเกาหลีเหนือ คำว่า ควันบุก แปลว่า "เทือกเขาทางตอนเหนือ"
ปัจจุบัน พบว่ามีการใช้คำว่า "ควันบุก" น้อยมาก
ภูมิภาคของเกาหลี
ควันนัม

ควันนัม เป็นภูมิภาคในประเทศเกาหลีเหนือ แปลว่า เทือกเขาทางตอนใต้ ปัจจุบัน คำศัพท์นี้ไม่มีใช้อีกต่อไป
ภูมิภาคของเกาหลี
เดมะนิม

เดมะนิม (demonym; δῆμος dẽmos "ประชา", ὄνομα ónoma "นาม" ประชานาม) เป็นคำเรียกผู้อยู่อาศัยในท้องที่หนึ่ง ตัวอย่างเช่น เดมะนิมประชาชนของประเทศแคนาดา เรียก คะเนเดียน เดมะนิมประชาชนประเทศสวิตเซอร์แลนด์ เรียก สวิส บางท้องที่มีหลายรูป ตัวอย่างเช่น เดมะนิมสำหรับประชาชนเกาะบริเตนเป็นได้ทั้งบริติชหรือบริทึน
ราชบัณฑิตยสถานมีหลักเกณฑ์ว่า คำคุณศัพท์เกี่ยวกับชนชาติต่าง ๆ ให้ทับศัพท์ในรูปคำนามที่เป็นชื่อประเทศ เช่น ชาวแคนาดา ชาวฮังการี ยกเว้นคำที่ใช้กันนานแล้ว เช่น ชาวเยอรมัน ชาวอเมริกัน ชาวสวิส เป็นต้น
ประชากร
ประเภทของคำ
ปอง มณีศิลป์

พลอากาศเอก ปอง มณีศิลป์ (18 มีนาคม พ.ศ. 2485 – ) อดีตผู้บัญชาการทหารอากาศ
== ประวัติ ==
พลอากาศเอก ปอง มณีศิลป์ เป็นบุตรของหลวงรัตนประศาสน์ (แก้ว มณีศิลป์) กับเลียบ มณีศิลป์ สมรสกับคุณหญิงพรรณทอง มณีศิลป์
== การศึกษา ==
พ.ศ. 2508 โรงเรียนนายเรืออากาศ รุ่น 9
พ.ศ. 2579 โรงเรียนนายทหารผู้บังคับฝูง รุ่น 32
พ.ศ. 2522 โรงเรียนเสนาธิการทหารอากาศ รุ่น 23
พ.ศ. 2549 วิทยาลัยการทัพอากาศ รุ่น 25
== การรับราชการ ==
ครูการบินฝูงฝึกขั้นปลาย กองฝึก รร.การบิน ฯ
ผู้บังคับการกองบิน 7 ฝูงบิน 711
ผู้บังคับการกองบิน 2 ฝูงบิน 202
รองผู้บังคับการกองบิน 41
ผู้ช่วยทูตทหารอากาศไทยประจำกรุงเบอร์ลิน ประเทศเยอรมนี และรักษาการผู้ช่วยทูตทหารอากาศไทยประจำกรุงปารีส ประเทศฝรั่งเศส
เจ้ากรมพลาธิการทหารอากาศ
เจ้ากรมช่างอากาศ
ผู้บัญชาการทหารอากาศ
== ราชการพิเศษ ==
ราชองครักษ์พิเศษ
นายทหารพิเศษ ประจำกรมนักเรียนนายเรืออากาศรักษาพระองค์
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
พ.ศ. ไม่ปรากฏ – 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. ไม่ปรากฏ – 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. ไม่ปรากฏ – 80px เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ  (ต.จ.ว.)
พ.ศ. ไม่ปรากฏ – 80x80px เหรียญพิทักษ์เสรีชน ชั้นที่ 2 ประเภท 2 (ส.ช.)
พ.ศ. ไม่ปรากฏ – 80px เหรียญราชการชายแดน (ช.ด.)
พ.ศ. ไม่ปรากฏ – 80x80px เหรียญจักรมาลา (ร.จ.ม.)
=== เครื่องราชอิสริยาภรณ์ต่างประเทศ ===
* พ.ศ. 2544 - 80x80px เครื่องราชอิสริยาภรณ์แดนเนอโบร ชั้นทวีติยาภรณ์
ทหารอากาศชาวไทย
ผู้บัญชาการทหารอากาศไทย
บุคคลจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
บุคคลจากโรงเรียนนายเรืออากาศนวมินทกษัตริยาธิราช
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.จ.ว.
ผู้ได้รับเหรียญจักรมาลา
บุคคลจากโรงเรียนเสนาธิการทหารอากาศ
ทหารพลาธิการ
มณีพงศ์ จงจิตร

มณีพงศ์ จงจิตร  เกิดวันที่ 21 มีนาคม พ.ศ. 2534 ที่จังหวัดภูเก็ต เป็นนักกีฬาแบดมินตันชาวไทย ผู้ซึ่งเป็นตัวแทนทีมชาติเข้าแข่งขันกีฬาแบดมินตันในโอลิมปิกฤดูร้อน 2012 ในประเภทชายคู่ร่วมกับบดินทร์ อิสสระ
== ประวัติ ==
มณีพงศ์ จงจิตร เริ่มมีผลงานเป็นที่น่าสนใจตั้งแต่เมื่อครั้งที่จับคู่กับบดินทร์ อิสสระ ในประเภทชายคู่ตั้งแต่ระดับเยาวชนไปจนถึงการแข่งในรุ่นใหญ่ โดยทั้งคู่ชนะเลิศการแข่งอินเดียโอเพน 2012 ที่ซึ่งพวกเขาเป็นฝ่ายชนะโก ซุง-ฮยอง และยู ยอน-ซอง ในรอบชิงชนะเลิศ
ส่วนในประเภทคู่ผสม มณีพงศ์ จงจิตร จับคู่กับสาวิตรี อมิตรพ่าย แต่พวกเขาไม่ได้เข้าสู่รอบชิงชนะเลิศในการแข่งรายการซูเปอร์ซีรีส์
ปลายปี พ.ศ. 2558 มณีพงศ์ได้กล่าวอำลาวงการแบตมินตันผ่านทางสื่อสังคมออนไลน์ โดยให้เหตุผลว่าเกิดจากการบาดเจ็บที่หัวไหล่เรื้อรัง หลังจากนี้จะหันไปช่วยธุรกิจครอบครัวแทน
== ผลงานสำคัญ ==
ในประเภทชายคู่ จับคู่กับบดินทร์ อิสสระ และเข้าสู่รอบชิงชนะเลิศรายการซูเปอร์ซีรีส์, เข้าสู่รอบรองรายการชิงแชมป์โลก รวมถึงกีฬาโอลิมปิกในรอบก่อนรอง ส่วนในวันที่ 22 กรกฎาคม พ.ศ. 2556 มณีพงศ์ได้จับคู่กับนิพิฐพนธ์ พวงพั่วเพชร เข้าแข่งขันประเภทชายคู่รายการแคนาดาโอเพนกรังด์ปรีซ์ 2013 โดยพวกเขาได้พบกับคู่ของบดินทร์ อิสสระ กับภควัฒน์ วิไลลักษณ์ ในรอบชิงชนะเลิศ
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักแบดมินตันโอลิมปิกทีมชาติไทย
นักแบดมินตันในโอลิมปิกฤดูร้อน 2012
นักกีฬาเหรียญทองแดงเอเชียนเกมส์ชาวไทย
นักกีฬาเหรียญทองแดงซีเกมส์ชาวไทย
แชมป์แบดมินตันแห่งประเทศไทย
ผู้ได้รับเครื่องราชอิสริยาภรณ์ ร.ง.ภ.
บุคคลจากจังหวัดภูเก็ต
ไปรมา รัชตะ

ไปรมา รัชตะ (เดือน) เกิดเมื่อวันที่ 10 ตุลาคม 2509 เป็นนักแสดงชาวไทย เริ่มเข้าสู่วงการบันเทิงตั้งแต่อายุ 16 ปี โดยเริ่มจากงานถ่ายแบบ และเดินแฟชั่น ต่อมาจึงได้เทสต์หน้ากล้องเพื่อแสดงภาพยนตร์ของสารวัตรอดุลย์ บุญเศรษฐ์ จนได้แสดงภาพยนตร์เรื่องแรกในปี พ.ศ. 2526 ที่มีชื่อว่า ม.6 คู่กับ อรรถพล เรืองจินดา และมีภาพยนตร์ที่แสดงคู่กันอีก 3 เรื่องในปี พ.ศ. 2527 คือเรื่อง ดาวประดับป่า, เด็กปั๊ม และ ลูกเขยคนเฮง ต่อมาจึงหันมารับบทนางร้ายในเรื่อง แก้วกลางดง ซึ่งนำแสดงโดย ยุรนันท์ ภมรมนตรี และ จินตหรา สุขพัฒน์
ต่อมาไปรมาจึงเริ่มเข้าสู่วงการโทรทัศน์ โดยเริ่มจากงานละครของอาจารย์ชลประคัลภ์ จันทร์เรือง หรือ ครูช่าง เรื่อง เพียงตะวัน คู่กับ พีท ทองเจือ เป็นนางเอกอยู่ไม่กี่เรื่อง ก่อนผันตัวมาเป็นนางร้ายในเรื่อง ในม่านเมฆ ซึ่งทำให้เธอประสบความสำเร็จโด่งดังในที่สุด และมีผลงานในบทนางร้ายอีกหลายเรื่อง
จากนั้นไปรมาจึงหายไปจากวงการไปทำธุรกิจส่วนตัว ก่อนจะหวนกลับมารับงานแสดงอีกครั้งโดยเริ่มจากซิตคอมเรื่อง ท่าประชา ของบริษัทโต๊ะกลม ออกอากาศทางช่องไทพีบีเอส และสร้างชื่อเสียงในละครเรื่อง แรงเงา โดยรับบทเป็นพิณ แม่ของมุนินทร์-มุตตา ซึ่งแสดงโดย เจนี่ เทียนโพธิ์สุวรรณ และยังมีละครอื่นๆ จนถึงปัจจุบัน
== ผลงาน ==
=== ภาพยนตร์ ===
2526 ม.6
2527 ดาวประดับบ่า
2527 เด็กปั๊ม
2527 ลูกเขยคนเฮง
2528 แก้วกลางดง
2528 เพชรลำพระเพลิง
2530 บาปสวาท
2530 เสือภูพาน
2531 กองร้อยสอยรัก
2551 ตามล่าขบวนการค้าเด็ก
=== ละครโทรทัศน์ ===
=== ละครสั้น ซิตคอม ===
2535 สมร (ละครสั้นปากกาทองมินิซีรีส์)&nbsp;ช่อง 7
2535  ฝันหลงฤดู (ละครสั้นปากกาทองมินิซีรีส์) ช่อง 7
2552 ศึกวันชูใจ ช่อง 7
2554 ท่าประชา ช่อง ไทยพีบีเอส
2553 เซน...สื่อรักสื่อวิญญาณ : หอพักสยองขวัญ รับบท อาจารย์จิต
2555 ฟ้ามีตา ช่อง 7 (ตอน แก้ว)
2556 ฟ้ามีตา ช่อง 7 (ตอน ตัวเสนียด)
2556 น้องใหม่ร้ายบริสุทธิ์ ตอน คือรัก ช่อง 3
2557 รักเต็มบ้าน ช่อง 7
2557 หลวงตามหาชน ช่อง 3 ( 8 กุมภาพันธ์ 2557 )
2559 หอเฮ้วขนหัวลุก  ช่อง 7
2561 สภากาแฟ 4.0 ช่องอมรินทร์ทีวี
2562 ฟ้ามีตา ช่อง 7 (ตอน ได้ไม่คุ้มเสีย)
2564 มันนี่ที่รัก ช่อง ไทยพีบีเอส รับบทเป็น เจ๊น้ำ
=== มิวสิควีดีโอ ===
เพลง ไม่มีหัวใจให้ใครอีกแล้ว ดอน สอนระเบียบ (2536)
==อ้างอิง==
นักแสดงชาวไทย
นักแสดงหญิงชาวไทยในศตวรรษที่ 20
ภควัฒน์ วิไลลักษณ์

ภควัฒน์ วิไลลักษณ์ (; เกิด 30 ตุลาคม พ.ศ. 2531) เป็นนักกีฬาแบดมินตันชาวไทย ซึ่งจับคู่กับบดินทร์ อิสสระ เข้าแข่งขันรายการแคนาดาโอเพนกรังด์ปรีซ์ 2013 รอบชิงชนะเลิศ
== ผลงานในระดับอาชีพ ==
ภควัฒน์ วิไลลักษณ์ เคยเป็นผู้ได้รับเหรียญรางวัลจากการแข่งขันชิงแชมป์ประเทศไทยช่วง พ.ศ. 2549 ถึง 2553 โดยได้รับสองเหรียญเงิน และสามเหรียญทองแดง ส่วนในการแข่งขันเอเชียนเกมส์ 2010 เขาได้ที่สามในประเภททีมเช่นเดียวกับในซีเกมส์ 2011 และใน พ.ศ. 2553 เขาได้เป็นผู้ชนะประเภทชายเดี่ยวรายการเกาสงอินเตอร์เนชันแนล 2010
วันที่ 6 ตุลาคม พ.ศ. 2555 ภควัฒน์เข้าแข่งขันแบดมินตันชิงแชมป์ประเทศไทย ที่ซึ่งเขาเป็นฝ่ายแพ้ต่อสิทธิคมน์ ธรรมศิลป์ ในรอบรองชนะเลิศ
วันที่ 30 สิงหาคม พ.ศ. 2556 ภควัฒน์เข้าแข่งขันศึกแบดมินตันชิงชนะเลิศแห่งประเทศไทย “เอสซีจีออลไทยแลนด์แชมเปียนส์ชิพ 2013” ซึ่งเขาเป็นฝ่ายแพ้ต่อบุญศักดิ์ พลสนะ ในประเภทชายเดี่ยว รอบก่อนรองชนะเลิศ
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นักแบดมินตันชาวไทย
นักกีฬาเหรียญทองแดงเอเชียนเกมส์ชาวไทย
นักกีฬาเหรียญทองแดงซีเกมส์ชาวไทย
นิพิฐพนธ์ พวงพั่วเพชร

นิพิฐพนธ์ พวงพั่วเพชร (ชื่อเล่น: ต้นน้ำ; 31 พฤษภาคม พ.ศ. 2534 — ) เป็นนักกีฬาแบดมินตันชายชาวไทย ผู้เข้าแข่งขันรายการโยเน็กซ์เจแปนโอเพนซูเปอร์ซีรีส์ 2012  และเป็นผู้ชนะการแข่งขันแคนาดาโอเพนกรังด์ปรีซ์ 2013 ร่วมกับมณีพงศ์ จงจิตร ในประเภทชายคู่
== ประวัติ ==

นิพิฐพนธ์ พวงพั่วเพชร เริ่มเข้าสู่วงการแบดมินตันตั้งแต่อายุ 8 ปี จากการได้รับการสนับสนุนจากบิดาชื่อนิพัธ กับมารดาชื่อนวลอนงค์ โดยเข้ารับการฝึกที่สโมสรแบดมินตันเสนานิคม ซึ่งเริ่มในประเภทชายเดี่ยว แล้วจึงเปลี่ยนมาเป็นประเภทชายคู่ตามคำแนะนำของผู้ฝึกสอน ในภายหลังเขาได้มาอยู่กับเอสซีจีอคาเดมีเมื่ออายุ 15 ปี ที่ซึ่งเขาได้เป็นแชมป์รายการเอสซีจีจูเนียร์ เมื่อทางสมาคมเห็นแวว นิพิฐพนธ์จึงได้มาเป็นนักกีฬาทีมชาติและร่วมฝึกซ้อมที่สมาคมแบดมินตันแห่งประเทศไทย
ในเบื้องต้น เขาได้จับคู่กับปฏิพัทธ์ ฉลาดแฉลม โดยได้รองแชมป์จากแบดมินตันชิงแชมป์ประเทศไทยใน พ.ศ. 2554 ก่อนที่จะมาจับคู่กับมณีพงศ์ จงจิตร ในปี พ.ศ. 2556 
ปัจจุบัน นิพิฐพนธ์เป็นนักศึกษาคณะนิติศาสตร์ มหาวิทยาลัยกรุงเทพธนบุรี
== ผลงานในระดับอาชีพ ==
นิพิฐพนธ์ พวงพั่วเพชร ชนะการแข่งขันรายการลาวอินเตอร์เนชันแนล 2010 ประเภทชายคู่ร่วมกับปฏิพัทธ์ ฉลาดแฉลม ปีถัดมา นิพิฐพนธ์ชนะการแข่งขันซีเกมส์ 2011 โดยได้รับเหรียญทองแดงในประเภทชายคู่
== ความสำเร็จ ==
== อ้างอิง ==
== แหล่งข้อมูลอื่น ==
นักแบดมินตันชาวไทย
นักกีฬาเหรียญทองแดงซีเกมส์ชาวไทย
บุคคลจากคณะนิติศาสตร์ มหาวิทยาลัยกรุงเทพธนบุรี
เบสตี

เบสตี (, BESTie) เป็นเกิร์ลกรุ๊ปในประเทศเกาหลีใต้ เดบิวท์ในเดือนกรกฎาคม ปี 2013 ภายใต้สังกัด YNB Entertainment. ทั้งวงประกอบด้วยอดีตสมาชิก EXID 3 คนคือ ยูจี, ดามี (ฮเยยอน) และแฮรยอง, รวมถึงดาฮเยที่เข้ามาใหม่ด้วย
==ประวัติ==
===พรีเดบิวท์===
สมาชิกสามคนเคยเดบิวท์ในค่าย AB Entertainment ในวงเกิร์ลกรุ๊ป EXID, และปล่อยซิงเกิ้ลเดบิวท์ "Whoz That Girl?" ก่อนออกจากวง 2 เดือน ระยะแรกยูจีที่เป็นอดีตหัวหน้าวงได้หยุดงานชั่วคราว และกลับไป Seoul Institute of Arts หลังจากพักการโปรโมท "Whoz That Girl", ขณะที่ดามีกำลังตั้งใจเรียนเพื่อสอบเข้ามหาวิทยาลัย และแฮรยองวางแผนเพื่อที่จะเป็นนักแสดง หลังจากนั้น ทั้งสามก็ออกจากบริษัทและมาเข้า YNB Entertainment.
===เดบิวท์===
ในวันที่ 26 มิถุนายน 2013, ก็ได้มีการเปิดเผยสมาชิกพร้อมกับแฟนคาเฟ่ของวง รวมถึงได้มีการเปิดทวิตเตอร์ส่วนตัวของสมาชิกด้วย. โดยเบสตีจะเดบิวท์ในเดือนกรกฎาคม 2013.
== สมาชิก ==
==ผลงานเพลง==
===ซิงเกิล===
2015: Excuse me
==อ้างอิง==
==แหล่งข้อมูลอื่น==
เบสตี ที่วายเอ็นบีเอนเตอร์เทนเมนต์ 
กลุ่มดนตรีเคป็อป
กลุ่มดนตรีแดนซ์สัญชาติเกาหลีใต้
เกิร์ลกรุปเกาหลีใต้
กลุ่มดนตรีที่ก่อตั้งในปี พ.ศ. 2556
กลุ่มดนตรีที่สิ้นสุดในปี พ.ศ. 2561
มาสค์ไรเดอร์วิซาร์ด เดอะมูวี่ ศึกพิชิตโลกเวทมนตร์

มาสค์ไรเดอร์วิซาร์ด อินเมจิกแลนด์  เป็นภาพยนตร์ซีรีส์มาสค์ไรเดอร์วิซาร์ดในปี 2013 ผลิตโดยโตเอะ คัมปะนี ซึ่งออกฉายครั้งแรกในวันที่ 3 สิงหาคม ค.ศ. 2013 คู่กับ จูเดน เซนไท เคียวริวเจอร์ กาบุรินโชว OF มิวสิก
==เรื่องย่อ==
ในตอนที่มาสค์ไรเดอร์วิซาร์ดต่อสู้กับแฟนธอม โซมะ ฮารุโตะหรือวิซเซิร์ด และผู้ช่วยของไรเดอร์ โคโยมิก็ถูกโจมตีโดยจอมเวทสีทอง มาสค์ไรเดอร์ซอว์เคเรอร์ ผู้ที่ลักพาตัวโคโยมิและสร้างเกิดพายุหมุนสีรุ้งประหลาด วันถัดไปทุกคนดูเหมือนว่าจะมีพลังเวทมนตร์ด้วยแหวนจอมเวทที่สร้างขึ้นใหม่ของมาสค์ไรเดอร์ซอว์เคเรอร์ได้เปลี่ยนโลกให้เป็นดินแดนแห่งเวทมนตร์กับทุกคนตั้งแต่เพื่อนของฮารุโตะ ไดแก่ ไดมง รินโกะ ,นาระ ชุนเปย์ และวาชิมะ ชิเงรุ กับเจ้าของร้านโดนัทผู้หิวโหย และคนงานสามารถแปลงร่างเป็น มาสค์ไรเดอร์เมจ ฮารุโตะ, โคโยมิ และนิโต โคสุเกะหรือมาสค์ไรเดอร์บีสต์ ได้เดินทางร่วมกันไปที่ประสาทมรกต เพื่อพยายามที่จะเอาชนะรัฐมนตรีอูมะหรือมาสค์ไรเดอร์ซอว์เคเรอร์ เพื่อที่จะทำให้ทุกคนกลับมาเป็นปกติ โดยเฉพาะหลังจากที่ชิอินะ เพื่อนใหม่ของพวกเขาเผยว่าแม่ของเขาถูกฆ่าตายในพายุหมุนประหลาด แต่ฮารุโตะสงสัยว่านี้คือสิ่งที่เขาอย่างแท้จริงจะต้องทำในขณะนี้.
==ตัวละคร==
มาสค์ไรเดอร์วิซาร์ด / โซมะ ฮารุโตะ (操真晴人) แสดงโดย ชิราอิชิ ชุนยะ (白石 隼也)
มาสค์ไรเดอร์บีสต์ / นิโต โคสุเกะ (仁藤 攻介) แสดงโดย นางาเซะ ทาซุคุ (永瀬 匡)
โคโยมิ (コヨミ) แสดงโดย โอคุนากะ มาโกโตะ (奥仲麻琴)
นาระ ชุนเปย์ (奈良瞬平) แสดงโดย โทซึกะ จุนกิ (戸塚純貴)
ไดมง รินโกะ (大門凛子) แสดงโดย ทาคายามะ ยูโกะ (高山 侑子)
มิซ่า (เมดูซ่า)  (|ミサ（メデューサ）) / มะยุ อินะโมะริ (稲森 真由) แสดงโดย เอรินะ นะกะยะมะ (中山 絵梨奈)
ยูโกะ (ฟีนิกซ์) (ユウゴ（フェニックス）) แสดงโดย อะสึมิ
โซระ (เกรมลิน) (ソラ（グレムリン）) แสดงโดย ทะกะฮิซะ มะอิยะมะ (前山 剛久)
ผู้จัดการร้านโดนัท แสดงโดย KABA.จัง (KABA.ちゃん)
คนงานร้านโดนัท แสดงโดย เรียว ทะยะโนะ
== อ้างอิง ==
==แหล่งข้อมูลอื่น==
ภาพยนตร์มาสค์ไรเดอร์
ภาพยนตร์ญี่ปุ่นที่ออกฉายในปี พ.ศ. 2556
ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ

ขบวนการผู้กล้าไดโนเสาร์ เคียวริวเจอร์ เดอะมูวี่ บทเพลงแห่งความกล้ากาบูรินโจะ (Zyuden Sentai Kyoryuger: Gaburincho of Music ) เป็นภาพยนตร์ชุดซูเปอร์เซ็นไตซีรีส์จากทีวีซีรีส์เรื่องขบวนการผู้กล้าไดโนเสาร์ เคียวริวเจอร์ ผลิตโดยบริษัทโตเอะ เข้าฉายในประเทศญี่ปุ่นเมื่อวันที่ 3 สิงหาคม ค.ศ. 2013 ควบคู่กับ มาสค์ไรเดอร์วิซาร์ด เดอะมูวี่ ศึกพิชิตโลกเวทมนตร์
== ตัวละครที่ปรากฏ ==
อามาโนะ มิโคโตะ (天野美琴) / Meeko (มีโกะ)
รับบทโดย นาคามุระ ชิสึกะ (中村静香)
นักร้องที่มีชื่อเสียง ในนาม Meeko ได้ถูกเดธริวเจอร์ และ ไดโนเกิลส์ จับเป็นตัวประกันเพื่อดังพลัง บทเพลงภาวนา ที่มีผลกระทบต่อ จูเดนริว โทบาสไปโน ในตัวของเธอ
มิโคโตะ สนิทสนมกับไดโก ตั้งแต่ที่ไดโกเดินทางรอบโลก โดยเธอร้องเพลงให้ไดโกฟังพร้อมกับการเล่าความฝันที่อยากจะเป็นนักร้องที่มีชื่อเสียง เมื่อไดโกได้ฟังและติชมในบทเพลงของเธอ ทำให้เธอมีกำลังใจและเป็นแรงบันดาลใจในการเข้าสู่วงการบันเทิงของเธอ
=== กลุ่มเดธริวเจอร์ ===
อัศวินแห่งความโหดร้าย D (獰猛の戦騎・Ｄ) / เดธริวเจอร์ (デスリュウジャー)
เดบอสมอนสเตอร์ที่ได้รับพลังจูเดนชิที่คาออส สร้างขึ้นมา ปรากฏตัวเพื่อลักพาตัวมิโคโตะโดยมีเป้าหมายคือการใช้เสียง บทเพลงภาวนา ของมิโคโตะเพื่อควบคุม โทบาสปิโน
ไดโนเกิลส์ (ディノガールズ)
;เรมุเนีย (レムネア)
รับบทโดย โมโมเสะ มิจิกิ (桃瀬美咲)
;อาร์ชี่ (アーシー)
รับบทโดย สึคุอิ มินามิ (佃井皆美)
== ร่างเพิ่มพลัง ==
เคียวริวเรด กาบุรุอาร์ม ออน (キョウリュウレッド ガブルアームド・オン)
เคียวริวเรดที่ใช้ กาบุรุอาร์มออนกาบุทีร่าจูเด็นจิ ในการแปลงร่างทำให้มีกาบุทีร่าแฟงค์ทั้งสองอัน รวมถึงเกราะป้องกันที่แขนขวา และ แขนซ้ายที่เป็นสีทอง
== จูเด็นจิ ==
== อ้างอิง ==
=== หมายเหตุ ===
ภาพยนตร์ซูเปอร์เซ็นไต
ภาพยนตร์ภาษาญี่ปุ่น
ภาพยนตร์ญี่ปุ่น
ภาพยนตร์ที่ออกฉายในปี พ.ศ. 2556
โรงเรียนส่วนบุญโญปถัมภ์ ลำพูน

โรงเรียนส่วนบุญโญปถัมภ์ ลำพูน เป็นโรงเรียนมัธยมศึกษาประจำจังหวัดลำพูน ในสังกัดสำนักงานเขตพื้นที่การศึกษามัธยมศึกษาลำปาง ลำพูน เป็นโรงเรียนมัธยมศึกษาขนาดใหญ่พิเศษ ตั้งอยู่เลขที่ 12 ถนนลำพูน-ป่าซาง ตำบลในเมือง อำเภอเมืองลำพูน จังหวัดลำพูน
== ประวัติ ==
ปี พ.ศ. 2471 สมุหเทศาภิบาลมณฑลพายัพได้พิจารณาการจัดตั้งโรงเรียนสตรีประจำจังหวัดลำพูนขึ้น เนื่องจากเห็นว่าการจัดตั้งโรงเรียนแบบสหศึกษาไม่เหมาะสมกับสภาพสังคมในสมัยนั้น นอกจากนี้กระทรวงธรรมการ (กระทรวงศึกษาธิการ) ก็ไม่มีนโยบายส่งเสริมให้นักเรียนชายกับนักเรียนหญิงเรียนร่วมในโรงเรียนเดียวกัน สมุหเทศาภิบาลมณฑลพายัพจึงมีหนังสือกราบทูลมหาอำมาตย์เอก พระเจ้าวงศ์เธอ พระองค์เจ้าธานีวิวัติ เสนาบดีกระทรวงธรรมการ ขอประทานอนุมัติแยกโรงเรียนสตรีออกมาจากโรงเรียนประจำจังหวัดลำพูนวิทยาคม เพื่อจัดตั้งเป็นโรงเรียนสำหรับเยาวสตรีเป็นการเฉพาะ
สมุหเทศาภิบาลมลฑลพายัพได้ขออนุญาตใช้พื้นที่ราชพัสดุ เลขที่ 8281 (สรรพากร) ซึ่งตั้งอยู่ที่ถนนอัฏฐารส ด้านเหนือของวัดพระธาตุหริภุญชัยวรมหาวิหาร สำหรับก่อสร้างอาคารเรียนเมื่อการก่อสร้างแล้วเสร้จได้มีพิธีการทำบุญฉลองเปิดโรงเรียนอย่างเป็นทางการเมื่อวันที่ 22 กรกฎาคม พ.ศ. 2471 โดยมี นางคำปัน โภคะกุล เป็นผู้อำนวยการคนแรก ในปี พ.ศ. 2475 โรงเรียนชายจักรคำคณาธรได้ย้ายออกจากบ้านสันดอนรอมไปอยู่ที่บ้านหนองเส้ง โรงเรียนสตรีจังหวัดลำพูนจึงย้ายมาแทนที่ ที่บ้านสันดอนรอมแทน และใช้ชื่อว่า โรงเรียนสตรีประจำจังหวัดลำพูน "ส่วนบุญโญปถัมภ์" ต่อมา เมื่อประมาณ ปี พ.ศ. 2542 ได้มีการเปิดเป็นแบบสหศึกษา และได้เปลี่ยนชื่อมาเป็น โรงเรีงเรียนส่วนบุญโญปถัมภ์ ลำพูน และถือเอาวันที่ 22 กรกฎาคม ของทุกปี เป็นวันสถาปนาโรงเรียน
โรงเรียนส่วนบุญโญปถัมภ์ เป็นโรงเรียนประจำจังหวัดลำพูน คู่กับ โรงเรียนจักรคำคณาทร เป็นสถาบันการศึกษาในระดับมัธยมศึกษาสังกัดสำนักงานคณะกรรมการการศึกษาขั้นพื้นฐาน (สพฐ) โดยได้รับชื่อมาจากพระนามของเจ้าจักรคำขจรศักดิ์ เจ้าผู้ครองนครลำพูนคนที่ 10 กับพระนามของแม่เจ้าส่วนบุญ ชายาเจ้าหลวงจักรคำฯ ผู้ให้การอุปถัมภ์โรงเรียนประจำจังหวัดลำพูน  ทั้ง 2 แห่งมาตั้งแต่ยุคแรกเริ่มก่อตั้ง
โรงเรียนส่วนบุญโญปถัมภ์ ลำพูน ได้รับรางวัลโรงเรียนพระราชทานมาแล้ว 3 ครั้ง ใน พ.ศ. 2531, 2541 และ 2552
ในปี 2563 นักเรียนของโรงเรียนฯ ได้รับรางวัลชนะเลิศจากการประกวดนวัตกรรมระดับชาติ จากผลงาน "ตักบาตรเติมบุญ"
== รายนามผู้บริหาร ==
== อ้างอิง ==
โรงเรียนในอำเภอเมืองลำพูน
โรงเรียนมาตรฐานสากล
โรงเรียนสังกัดสำนักงานเขตพื้นที่การศึกษามัธยมศึกษาลำปาง ลำพูน
โรงเรียนที่ก่อตั้งในปี พ.ศ. 2491
สถานที่ที่ตั้งชื่อตามพระนามของเจ้านายฝ่ายเหนือ
เทอร์โบ (ภาพยนตร์)

เทอร์โบ (Turbo) เป็นภาพยนตร์คอมพิวเตอร์แอนิเมชัน 3 มิติ แนวกีฬาตลกอเมริกันในปี 2013 ผลิตโดยดรีมเวิร์กสแอนิเมชัน และจัดจำหน่ายโดยทเวนตีท์เซนจูรีฟอกซ์ ภาพยนตร์เรื่องนี้เกิดจากความคิดของเดวิด ซอเรน ซึ่งเป็นผู้กำกับ และเรื่องนี้ก็เป็นเรื่องแรกที่เขาได้ทำหน้าที่กำกับด้วย โดยนำเสนอเรื่องราวของหอยทากธรรมดาตัวหนึ่งชื่อว่า เทอร์โบ ผู้มีความฝันที่อยากจะเป็นหอยทากที่เร็วที่สุดในโลก ภาพยนตร์นี้เข้าฉายในวันที่ 17 กรกฎาคม ค.ศ. 2013 และมีทีมพากย์ประกอบไปด้วย ไรอัน เรย์โนลส์, พอล กีอามัตติ, มิชาเอล ปีนา, สนูป ด็อกก์, มายา รูดอล์ฟ, มิเชลล์ ราดรีเกซ และ ซามูเอล แอล. แจ็กสัน
เทอร์โบได้รับผลตอบรับเชิงบวก แม้ว่าจะทำรายได้เพียง 282.5 ล้านดอลลาร์สหรัฐ จากงบประมาณ 127 ล้านดอลลาร์สหรัฐ ละครโทรทัศน์ซึ่งอิงจากภาพยนตร์ ชื่อว่า เทอร์โบฟาสต์ ได้ถูกวงแผนการผลิตในช่วงหนึ่งปีก่อนที่ภาพยนตร์จะฉาย โดยละครโทรทัศน์ได้ออกอากาศครั้งแรกทางเน็ตฟลิกซ์เมื่อวันที่ 24 ธันวาคม ค.ศ. 2013
เทอร์โบถูกเสนอชื่อเข้าชิงรางวัลหลายรายการ ได้แก่ แอนนีอะวอร์ด, โกลเดนเทรลเลอร์อะวอร์ด, แซตเทิลไลต์อะวอร์ด และบริติชอะคาเดมีชิลเดรนส์อะวอร์ด แม้ว่าสุดท้ายแล้วจะไม่ได้รับรางวัลใด ๆ เลยก็ตาม
== นักพากย์ ==
ไรอัน เรย์โนลส์ พากย์เป็น ทีโอ หรือ เทอร์โบ หอยทากผู้มีความฝันอยากเป็นนักแข่งรถที่คว้าแชมป์อินเดียแนโพลิส 500
พอล กีอามัตติ พากย์เป็น เช็ต พี่ชายของเทอร์โบ
มิชาเอล ปีนา พากย์เป็น ติโต โลเปซ คนขับรถบรรทุกซึ่งเปิดร้านทาโก "ดอสบรอส" ผู้กลายมาเป็นเพื่อนของเทอร์โบ
สนูป ด็อกก์ พากย์เป็น สมูฟมูฟ หอยทากผู้มีความยืดหยุ่น
มายา รูดอล์ฟ พากย์เป็น หอยทากเบิร์น
มิเชลล์ ราดรีเกซ พากย์เป็น ปาซ ช่างยนต์ที่สตาร์ไลท์พลาซา
ซามูเอล แอล. แจ็กสัน พากย์เป็น วิปแลช หัวหน้ากลุ่มหอยทากสตาร์ไลท์พลาซา
ลูอิซ กุซมัน พากย์เป็น แองเจโล โลเปซ พี่ชายของติโต และเป็นคนขับรถบรรทุกร้านทาโก "ดอสบรอส"
บิล ฮาร์เดอร์ พากย์เป็น กาย กักเน แชมป์อินดี 500 ชาวฝรั่งเศส-แคนาดา
ริชาร์ด เจนกินส์ พากย์เป็น บ็อบบี เจ้าของร้านในสตาร์ไลท์พลาซาผู้ทำเปลือกหอยทาก
เคน จง พากย์เป็น คิม-ลี ช่วงทำเล็บที่สตาร์ไลท์พลาซา
เบน ชวาตซ์ พากย์เป็น สกิดมาร์ก
เคิร์ตวูด สมิท พากย์เป็น ซีอีโอของอินเดียแนโพลิสมอเตอร์สปีดเวย์
ไมค์ เบล พากย์เป็น หอยทากขาว ไวท์ชาโดว์
ดาริโอ ฟรานชิตตี พากย์เป็น นักท่องเที่ยวชายชาวสกอตแลนด์
วิลล์ เพาเวอร์ พากย์เป็น ชาวออสเตรเลีย
มาริโอ อันเดรตติ พากย์เป็น ผู้ควบคุมอินเดียแนโพลิสมอเตอร์สปีดเวย์
พอล เพจ และ คริส พาร์เนล พากย์เป็น ผู้ประกาศ
พอล ดูเลย์ พากย์เป็น หัวหน้าหอยทาก
คริส มิลเลอร์ พากย์เป็น คนขับรถทัวร์
ลอยด์ เชอร์ พากย์เป็น ดีเจชาวสเปน
==อ้างอิง==
==แหล่งข้อมูลอื่น==
ภาพยนตร์ 3 มิติในปี พ.ศ. 2556
ภาพยนตร์ภาษาอังกฤษ
ภาพยนตร์อเมริกัน
ภาพยนตร์อเมริกัน 3 มิติ
ภาพยนตร์แอนิเมชันอเมริกัน
ภาพยนตร์คอมพิวเตอร์แอนิเมชัน
ภาพยนตร์คอมพิวเตอร์แอนิเมชันในปี พ.ศ. 2556
ภาพยนตร์ตลกอเมริกัน
ภาพยนตร์ที่มีฉากในรัฐอินดีแอนา
ภาพยนตร์ที่มีฉากในอินเดียแนโพลิส
เฆราร์โด มาร์ติโน

เฆราร์โด ดานิเอล มาร์ติโน (Gerardo Daniel Martino) เกิดเมื่อวันที่ 20 พฤศจิกายน พ.ศ. 2505 มีชื่อเล่นว่า ตาตา (Tata) เป็นนักฟุตบอลชาวอาร์เจนตินา เล่นในตำแหน่งกองกลางตัวรุก ปัจจุบันเป็นผู้จัดการอินเตอร์ไมแอมี ในเมเจอร์ลีกซอกเกอร์
มาร์ติโนเล่นให้กับนิวเอลส์โอลด์บอยส์มากที่สุด ซึ่งเป็นสโมสรในโรซาริโอ บ้านเกิดของเขา และลงเล่นให้กับสโมสรมากถึง 505 นัด ในการแข่งขันอย่างเป็นทางการ
== อ้างอิง ==
== แหล่งข้อมูลอื่น ==
Career details at BDFA
บุคคลที่เกิดในปี พ.ศ. 2505
บุคคลที่ยังมีชีวิตอยู่
บุคคลจากโรซาริโอ
กองกลางฟุตบอล
นักฟุตบอลชาวอาร์เจนตินา
นักฟุตบอลทีมชาติอาร์เจนตินา
ผู้จัดการทีมฟุตบอลชาวอาร์เจนตินา
ผู้จัดการทีมฟุตบอลในลาลิกา
ผู้จัดการทีมสโมสรฟุตบอลบาร์เซโลนา
ผู้จัดการทีมฟุตบอลในฟุตบอลโลก 2022
พัง ซึง-ฮวัน

พัง ซึง-ฮวัน (방승환) เกิดเมื่อวันที่ 25 กุมภาพันธ์ พ.ศ. 2526 เป็นนักฟุตบอลชาวเกาหลี เล่นในตำแหน่งกองหน้า โดยเขาทำสถิติการทำประตูที่เร็วที่สุดในประวัติศาสตร์ฟุตบอลประเทศเกาหลีใต้ ในการทำประตูภายใน 11 วินาที ให้แก่อินช็อนยูไนเต็ด ในนัดที่พบกับโปฮังสตีลเลอส์ ซึ่งในนัดนั้นผลการแข่งขันเสมอกัน 2–2 ในการแข่งขันเคลีก วันที่ 23 พฤษภาคม พ.ศ. 2550
== แหล่งข้อมูลอื่น ==
K-League Player Record 
นักฟุตบอลชาวเกาหลีใต้
กองหน้าฟุตบอล
ผู้เล่นในไทยลีก
ผู้เล่นสโมสรฟุตบอลอินช็อนยูไนเต็ด
ผู้เล่นสโมสรฟุตบอลเชจูยูไนเต็ด
ผู้เล่นเอฟซีโซล
ผู้เล่นปูซานไอพาร์ก
ผู้เล่นสโมสรฟุตบอลเมืองทอง ยูไนเต็ด
ผู้เล่นสโมสรฟุตบอลยูไอทีเอ็ม
ผู้เล่นสโมสรฟุตบอลแอร์ฟอร์ซ ยูไนเต็ด
ผู้เล่นสโมสรฟุตบอลเกอดะฮ์ดารุลอามัน
ผู้เล่นสโมสรฟุตบอลราชนาวี